2013. szeptember 1-jétől indítottuk el munkaerő-közvetítői és munkaerő-piaci szolgáltatói tevékenységünket a TÁMOP 5.3.8 A3-12/1 pályázat egyik kecskeméti nyerteseként, mint új szolgáltató.

3 fő foglalkozási tanácsadó, valamint 3 fős menedzsment kezdte meg tevékenységét.

Elsőként irodahelyiséget béreltünk Kecskemét belvárosában, mely lehetővé teszi az egyéni és csoportos tanácsadás lebonyolítását is azon kívül, hogy kiválóan megfelel az ügyfelek fogadásra, heti 24 órában állunk az ügyfelek rendelkezésére.

A leendő ügyfelek és munkáltatók figyelmének felkeltése érdekében médiahirdetéseket jelentettünk meg a helyi rádióban és egy ingyenesen megjelenő hetilapban, valamint segítő szervezetekkel vettük fel a kapcsolatot (egyházak, egyesületek, családsegítő, RÉV, munkaügyi központ, önkormányzat családsegítő osztálya).

Az első hirdetéseket követően megkezdődött a szakmai munka az ügyfelekkel és a munkáltatókkal egyaránt.

Az ügyfelek minél hamarabb történő munkaerő-piaci integrációja, sikeres elhelyezése érdekében együttműködést alakítottunk ki a TÁMOP 1.1.1 és a TÁMOP 5.3.8 A3-12/1 programok helyi tanácsadóival.

Az iroda munkatársai részt vettek a számukra biztosított képzéseken és a megszerzett ismeretek birtokában végzik napi feladataikat. 5 alkalommal vettünk részt projektnyitó rendezvényen, hálózati találkozón, elméleti és gyakorlati képzésen, Budapesten.

A szakmai feladataink ellátásával kapcsolatban 2013. novemberében szakmai monitoring zajlott az irodánkban, melynek köszönhetően visszaigazolást kaphattunk az eddigi tevékenységünk minőségéről.

Irodánkban napi szinten 2-3 ügyfél fordul meg, 2013. decemberéig 80 főt vontunk be és 48 munkáltatóval vettük fel a kapcsolatot.